
1. [bookmark: _Toc236140875][bookmark: _Toc335201954][bookmark: _Toc147739116]Sąvokos ir sutrumpinimai
1.1. Bendrosios sąlygos – šis dokumentas, kuriame nustatomos bendrosios Pirkimo nuostatos.
1.2. CK – Lietuvos Respublikos civilinis kodeksas.
1.3. [bookmark: _Hlk183524766]CVP IS – Centrinė viešųjų pirkimų informacinė sistema, adresu /. 
1.4. Dalyvis – Pasiūlymą pateikęs tiekėjas.
1.5. Derybos – Pirkimo procedūros etapas, kurio metu Pirkimo vykdytojas derasi su Dalyviais dėl jų Pirminių ir vėlesnių pasiūlymų. Ši sąvoka apima Derybų sesijas ir Derybų pakopas, kai jos taikomos.
1.6. Derybų sesija – Derybų organizavimo forma, kurios metu su Dalyviais atskirai deramasi dėl Pirkimo vykdytojo atitinkamai Derybų sesijai nustatyto Derybų objekto. Derybų sesija nelaikoma Derybų pakopa.
1.7. Derybų pakopa – Pirkimo vykdytojo nustatytas Derybų etapas, kurio metu, vadovaujantis Pirkimo sąlygose nustatytais kriterijais, gali būti mažinamas pasiūlymų, dėl kurių deramasi, skaičius.
1.8. EBVPD – Europos bendrasis viešųjų pirkimų dokumentas, aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir Ūkio subjektai, kurių pajėgumais remiasi tiekėjas pagal VPĮ 49 straipsnį (VPĮ 88 straipsnio 5 dalies/PĮ 96 straipsnio 5 dalies nuostatų taikymo atvejais ir Subtiekėjai), atitinka Pirkimo dokumentuose pagal VPĮ 46, 47, 48 straipsnius nustatytus reikalavimus ir, jeigu taikytina, 54 straipsnyje nustatytus reikalavimus dėl kokybės ir (ar) aplinkos apsaugos vadybos sistemos standartų laikymosi, kurio forma prieinama interneto svetainėje http://ebvpd.eviesiejipirkimai.lt/espd-web/.
1.9. Galutinis pasiūlymas – Dalyvio pagal Pirkimo sąlygose nustatytą formą kartu su pagrindžiančiais dokumentais pateikiamas galutinis pasiūlymas, kuriame suformuluoti Derybose suderinti sprendiniai ir (ar) sąlygos, apimantis kitą Pirkimo sąlygose reikalaujamą informaciją, ir pagal kurį Dalyvis yra pasirengęs pasirašyti Inovacijų partnerystės sutartį. 
1.10. Inovacijų partnerystės sutartis – Pirkimo pagrindu sudaroma viešojo pirkimo–pardavimo sutartis. 
1.11. Įgaliotoji organizacija – pirkimams organizuoti, pirkimo procedūroms iki Inovacijų partnerystės sutarties sudarymo atlikti, taip pat atlikto pirkimo procedūrų ataskaitai ar skelbimui apie sudarytą Inovacijų partnerystės sutartį pateikti Pirkimo vykdytojo įgaliota organizacija, nurodyta Pirkimo Specialiosiose sąlygose. 
1.12. Kandidatas – tiekėjas, raštu išreiškęs siekį būti pakviestas arba jau pakviestas pateikti Pasiūlymą.
1.13. Komisija – viešojo pirkimo komisija.
1.14. Kvazisubtiekėjas – specialistas, kurio kvalifikacija tiekėjas remiasi ir kuris Pasiūlymo teikimo metu dar nėra tiekėjo, Ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei Pasiūlymas bus pripažintas laimėjusiu.
1.15. MTEP – moksliniai tyrimai ir eksperimentinė plėtra.
1.16. Paraiška – tiekėjo raštu pateikiamų dokumentų ir duomenų visuma, kuriais reiškiamas pageidavimas dalyvauti šiame Pirkime.
1.17. Partneris – Dalyvis, su kuriuo sudaryta Inovacijų partnerystės sutartis.
1.18. Pasiūlymas – Dalyvio Pirkimo vykdytojui pagal Pirkimo sąlygų reikalavimus teikiamų dokumentų ir duomenų visuma. Pažymėtina, kad Pasiūlymas reiškia Pirminį ir vėlesnius pasiūlymus bei Galutinį pasiūlymą, jei nėra atskirai nurodyta, kad Pasiūlymas reiškia Pirminį arba Galutinį pasiūlymą.
1.19. PĮ – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.
1.20. Pirkimas – Pirkimo vykdytojo atliekamas pirkimas inovacijų partnerystės būdu.
1.21. Pirkimo sąlygos – Bendrųjų sąlygų, Specialiųjų sąlygų ir jų priedų visuma.
1.22. Pirkimo vykdytojas – Specialiosiose sąlygose nurodyta Pirkimą vykdanti organizacija.
1.23. Pirminis pasiūlymas – Dalyvio iki Derybų Pirkimo vykdytojui pateiktų dokumentų ir duomenų visuma.
1.24. Reglamentas – Tarybos reglamentas (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje.
1.25. Skelbimas – skelbimas apie Pirkimą.
1.26. Specialiosios sąlygos – konkrečiam Pirkimui taikomos sąlygos, papildančios ir (ar) sukonkretinančios Bendrąsias sąlygas.
1.27. Subtiekėjas – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti Inovacijų partnerystės sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį/PĮ 62 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti Inovacijų partnerystės sutarties ar jos dalies.
1.28. VPĮ – Lietuvos Respublikos viešųjų pirkimų įstatymas.
1.29. Ūkio subjektas, kurio pajėgumais remiasi – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį/PĮ 62 straipsnį, kad atitiktų kvalifikacijos reikalavimus. Ūkio subjektais, kurių pajėgumais remiamasi, nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais pagal VPĮ 49 straipsnį/PĮ 62 straipsnį, kad atitiktų Pirkimo vykdytojo keliamus kvalifikacijos reikalavimus.
1.30. Kitos Pirkimo dokumentuose vartojamos sąvokos suprantamos taip, kaip jos apibrėžtos  VPĮ ir (ar) PĮ.
2. [bookmark: _Toc236140876]Bendrosios nuostatos
2.1. Pirkimo vykdytojas kviečia tiekėjus dalyvauti Pirkime,  siekiant sukurti inovatyvų Pirkimo objektą ir vėliau jį įsigyti, jeigu jis atitinka įvykdymo (rezultatyvumo) lygį ir maksimalias sąnaudas, nurodytas Inovacijų partnerystės sutartyje. Pirkimo objekto aprašymas ir kiti reikalavimai pateikti Specialiosiose sąlygose ir (ar) jose nurodytuose prieduose. 
2.2. Pirkimas vykdomas CVP IS priemonėmis, vadovaujantis VPĮ, PĮ, CK, kitais viešuosius pirkimus ir šio pirkimo Inovacijų partnerystės sutarties vykdymą reglamentuojančiais teisės aktais, šio Pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose nenumatytiems klausimams tiesiogiai taikomos VPĮ/PĮ nuostatos. 
2.3. Pirkimo vykdytojas inovacijų partnerystę vykdo šiais etapais:
2.3.1. skelbia apie Pirkimą VPĮ 31, 34 straipsniuose/PĮ 44, 47 straipsniuose nustatyta tvarka, kviesdamas tiekėjus pateikti Paraiškas; 
2.3.2. patikrina, ar nėra Specialiosiose sąlygose ir (ar) jų prieduose nustatytų Kandidatų pašalinimo pagrindų, ar Kandidatai atitinka keliamus kvalifikacijos reikalavimus ir, jeigu taikytina, reikalaujamus kokybės ir (ar) aplinkos apsaugos vadybos sistemos standartus;
2.3.3. [bookmark: _Hlk86080074]atlieka Kandidatų kvalifikacinę atranką pagal Pirkimo dokumentuose nustatytas procedūras ir kriterijus, jeigu tokia atranka numatyta Specialiosiose sąlygose ir (ar) jų prieduose;
2.3.4. atrinktus Kandidatus vienu metu raštu kviečia pateikti Pirminius pasiūlymus, kurie gali apimti šiuos mokslinių tyrimų ir inovacijų projektų etapų aprašymus: inovatyviojo produkto koncepcijos ar prototipo, sukurto inovatyviojo produkto, kuris gali būti komercinamas, bandomosios partijos; 
2.3.5. Pirkimo sąlygose nustatyta tvarka derasi su Dalyviais, kurių Pirminiai ir vėlesni pasiūlymai atitinka Pirkimo dokumentuose nustatytus minimalius reikalavimus ir kitas sąlygas, dėl kurių pagal Pirkimo dokumentus nesiderama, bei prašo jų pateikti Galutinius pasiūlymus;
2.3.6. įvertina Galutinius pasiūlymus ir nustato vieną ar kelis laimėtojus, vadovaudamasis Pirkimo dokumentuose nustatyta Pasiūlymų vertinimo tvarka ir kriterijais;
2.3.7. su vienu ar keliais laimėjusiais Dalyviais sudaro Inovacijų partnerystės sutartį;
2.3.8. kai Inovacijų partnerystės sutartis sudaryta su keliais Partneriais, tolesnis Partnerių skaičiaus mažinimas (jeigu toks numatytas) ir (ar) sprendimas dėl inovatyviojo produkto įsigijimo vykdomas Inovacijų partnerystės sutartyje nustatyta tvarka.
2.4. Pirkimo dokumentus sudaro:
2.4.1. Skelbimas;
2.4.2. išankstinis informacinis Skelbimas (jei buvo skelbtas);
2.4.3. Pirkimo sąlygos, kurias sudaro:
2.4.3.1. Bendrosios sąlygos;
2.4.3.2. Specialiosios sąlygos ir jų priedai.
2.4.4. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
2.4.5. visa kita Pirkimo vykdytojo CVP IS priemonėmis tiekėjams pateikta informacija.
2.5. Jeigu yra prieštaravimų, neatitikimų tarp Skelbimo ir Pirkimo sąlygų, teisinga laikoma informacija, nurodyta Skelbime.
2.6. Jeigu yra prieštaravimų, neatitikimų tarp Specialiųjų sąlygų ir Bendrųjų sąlygų, teisinga laikoma informacija, nurodyta Specialiosiose sąlygose.
2.7. Jeigu yra prieštaravimų, neatitikimų tarp Pirkimo sąlygų ir jų priedų, teisinga laikoma informacija, nurodyta Pirkimo sąlygose.
2.8. Jeigu Pirkimo vykdytojas patikslina Pirkimo dokumentus, naujesni pakeitimai turi pirmenybę prieš anksčiau atliktus pakeitimus. Tiekėjai turi vadovautis paskutine paskelbta Pirkimo dokumentų versija ir paskutiniais Pirkimo dokumentų paaiškinimais bei patikslinimais. 
2.9.  Pirkimo vykdytojas nutraukia pradėtas Pirkimo procedūras, paaiškėjus, kad buvo pažeisti VPĮ 17 straipsnio 1 dalyje/PĮ 29 straipsnio 1 dalyje nustatyti principai ir atitinkamos padėties negalima ištaisyti. 
2.10. Pirkimo vykdytojas taip pat gali pasinaudoti teise nutraukti pradėtas Pirkimo procedūras atsiradus aplinkybėms, kurių nebuvo galima numatyti, taip pat paaiškėjus, kad Pirkimo dokumentuose padaryta esminių klaidų, dėl kurių Pirkimas nebetikslingas arba jį įvykdžius būtų įsigytas jo poreikių neatitinkantis Pirkimo objektas. 
2.11.  Pirkimo vykdytojas neatlygina tiekėjui jokių išlaidų, susijusių su Pirkimo dokumentų gavimu, Paraiškų ar Pasiūlymų rengimu ir pan., įskaitant ir išlaidas, patiriamas dėl to, kad vadovaudamasis VPĮ/PĮ nuostatomis Pirkimo vykdytojas privalėjo nutraukti ar Viešųjų pirkimų tarnybos arba teismo buvo įpareigotas nutraukti Pirkimo procedūras.
2.12. Jeigu Specialiosiose sąlygose yra nurodyta, kad Komisijos posėdžiuose gali būti kviečiami dalyvauti stebėtojai, Komisijos posėdžiuose stebėtojo teisėmis gali dalyvauti valstybės ir savivaldybių institucijų ar įstaigų atstovai (išskyrus politinio (asmeninio) pasitikėjimo valstybės tarnautojus ir valstybės politikus), pateikę atstovaujamo subjekto įgaliojimą (toliau – stebėtojai). Stebėtojai Pirkimo procedūrose galės dalyvauti tik prieš tai pasirašę konfidencialumo pasižadėjimą, Viešųjų ir privačių interesų derinimo įstatymo nustatyta tvarka deklaravę privačius interesus, o asmenys, kuriems neprivaloma deklaruoti privačius interesus, – pasirašę Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją. Kitos stebėtojų dalyvavimo sąlygos nurodomos Specialiosiose sąlygose. Pirkimo vykdytojui gavus pagrįstos informacijos apie tai, kad stebėtojas gali būti patekęs į interesų konflikto situaciją ir nenusišalino nuo Pirkimo stebėjimo, Pirkimo vykdytojo vadovas ar jo įgaliotasis atstovas sustabdo nurodyto asmens dalyvavimą Pirkimo stebėjime ir atlieka to asmens su Pirkimu susijusios veiklos patikrinimą. Pirkimo vykdytojas, nustatęs, kad asmuo pateko į interesų konflikto situaciją, pašalina jį iš Pirkimo stebėjimo vadovaujantis Viešųjų ir privačių interesų derinimo įstatymu. Jeigu Specialiosiose sąlygose nenurodyta kitaip, taikoma toliau nustatyta tvarka: iš vienos institucijos ar įstaigos gali dalyvauti ne daugiau kaip po 2 stebėtojus, o Pirkimo procedūroje gali dalyvauti ne daugiau kaip 6 stebėtojai. Stebėtojas, norintis dalyvauti Komisijos posėdyje, gali visos Pirkimo procedūros vykdymo laikotarpiu nurodytais kontaktais atsiųsti pasirašyto įgaliojimo, kuriame nurodyta, kokiose konkrečiose Pirkimo procedūrose (pvz., vokų atplėšime ir (arba) pasiūlymų nagrinėjime) nori dalyvauti stebėtojas, kopiją ir savo kontaktinę informaciją. Apie galimybę dalyvauti Komisijos posėdyje ir tikslų jo laiką bus pranešta nurodytais kontaktais ne vėliau kaip per 2 darbo dienas nuo stebėtojo įgaliojimo gavimo dienos. Jei Pirkimo vykdytojas gaus daugiau prašymų stebėti Pirkimo procedūrą, nei numatytas maksimalus kviečiamų stebėtojų skaičius, stebėtojais bus kviečiami asmenys, kurie prašymus pateikė anksčiausiai. Viešųjų pirkimų tarnybos atstovai savo iniciatyva gali dalyvauti Komisijos posėdžiuose bet kuriuo atveju, neatsižvelgiant į tai, ar tokia galimybė numatyta Specialiosiose sąlygose.
2.13. Pirkime taikomi terminai pateikiami Pirkimo sąlygų priede „Terminai“.
2.14. Pirkimo vykdytojas laikys, kad visi tiekėjai yra susipažinę su Pirkimo dokumentais ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp Pirkimo vykdytojo ir tiekėjų susiklostančius santykius, susijusius su Pirkimo procedūromis.
2.15. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR), taip pat kitų asmens duomenų tvarkymą reglamentuojančių teisės aktų nuostatomis.
2.16. Jeigu vykdant Inovacijų partnerystės sutartį bus tvarkomi asmens duomenys, dėl kurių tvarkymo pagal BDAR būtina sudaryti atskirą susitarimą, jame turi būti nustatyti duomenų tvarkymo dalykas, trukmė, pobūdis ir tikslai, tvarkomų asmens duomenų kategorijos, duomenų subjektų kategorijos, taip pat duomenų valdytojo teisės ir pareigos. 
2.17. Pirkimo vykdytojas Specialiosiose sąlygose nurodo, ar taikomos su nacionaliniu saugumu susijusios nuostatos, o jeigu taikomos – kokia apimtimi.
3. [bookmark: _Ref39426332][bookmark: _Ref39426338][bookmark: _Toc236140877]Pirkimo objektas
3.1. Pirkimo vykdytojo numatomas įsigyti Pirkimo objektas aprašomas ir informacija apie Pirkimo objekto skaidymą į dalis pateikiama Specialiosiose sąlygose. Poreikis, siekiami rezultatai, reikalavimai Pirkimo objektui nustatomi Specialiosiose sąlygose ir (arba) jų prieduose. Jeigu Pirkimas skaidomas į dalis, tiekėjų pateiktos Paraiškos ir Pasiūlymai dėl kiekvienos jų priimami ir vertinami atskirai.
3.2. Tiekėjas gali pateikti tik vieną Paraišką ir vieną Pasiūlymą, išskyrus atvejus, kai Specialiosiose sąlygose numatyta galimybė teikti alternatyvius pasiūlymus. Jeigu Specialiosiose sąlygose nurodyta, kad Pirkimo objektas suskaidytas į dalis, kurių kiekvienai numatoma sudaryti atskirą Inovacijų partnerystės sutartį, tiekėjas gali pateikti Pirkimo vykdytojui po vieną Paraišką ir Pasiūlymą dėl vienos, kelių ar visų Pirkimo objekto dalių, kaip nurodyta Specialiosiose sąlygose. Jeigu leidžiama teikti alternatyvius Pasiūlymus, jie gali būti teikiami atskirai dėl Specialiosiose sąlygose nurodytos (-ų) Pirkimo objekto dalies (-ių).
4. [bookmark: _Ref38446847][bookmark: _Ref38446850][bookmark: _Toc236140878]Pirkimo vykdytojo ir tiekėjų bendravimo ir keitimosi informacija priemonės 
4.1. Informacija apie Pirkimo vykdytojo valstybės tarnautojų ar darbuotojų arba Komisijos narių, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su Pirkimo procedūromis, kontaktinė informacija pateikta Skelbime.
4.2. Pirkimo dokumentai ir jų paaiškinimai bei papildymai skelbiami CVP IS adresu https://viesiejipirkimai.lt. Pirkimo vykdytojas neteikia tiekėjams Pirkimo dokumentų popierinio varianto. Tiekėjai turi atidžiai stebėti CVP IS talpinamus Pirkimo dokumentų paaiškinimus bei papildymus, per CVP IS gautus pranešimus.
4.3. Pirkime dalyvauti ir Paraišką bei Pasiūlymus gali pateikti tik CVP IS registruoti tiekėjai. Tiekėjai gali užsiregistruoti CVP IS adresu https://viesiejipirkimai.lt.
4.4. Pirkimo vykdytojo ir tiekėjų bendravimas ir keitimasis informacija vyksta naudojantis CVP IS priemonėmis, išskyrus:
4.4.1. jeigu mobilizacijos, karo ar nepaprastosios padėties atveju yra CVP IS pažeidimų, dėl kurių negalimas Pirkimo vykdytojo ir tiekėjo bendravimas ir keitimasis informacija naudojantis CVP IS;
4.4.2. jeigu dėl pirkimo pobūdžio Pirkimo vykdytojui reikia naudoti specialių informacinių sistemų priemones ir įrangą, kurios nėra visuotinai naudojamos;
4.4.3. jeigu pasirašant ar nutraukiant, vykdant ar keičiant Inovacijų partnerystės sutartį, Pirkimo vykdytojas nurodo kitas bendravimo priemones; 
4.4.4. Derybų vykdymo atveju. Pirkimo vykdytojas turi teisę Derybas vykdyti kontaktiniu būdu ir (arba) telekonferencijos ar kitu nuotoliniu būdu, apie tai ir tikslius prisijungimo prie Derybų būdus bei tvarką iš anksto informuodamas į Derybas pakviestus Dalyvius. 
4.5. Paraiškos ir (ar) Pasiūlymai teikiami CVP IS meniu skiltyje „Pasiūlymas“.[footnoteRef:2] [2:   Žr. Viešųjų pirkimų tarnybos interneto svetainėje skelbiamą instrukciją „Kaip pateikti, peržiūrėti ir pašalinti pasiūlymą CVP IS“.
] 

4.6. Paraiškos ir (ar) Pasiūlymai pateikti CVP IS susirašinėjimo priemonėmis nesilaikant Bendrųjų sąlygų 4.5 punkto ir (ar) Specialiosiose sąlygose nustatytos teikimo tvarkos, bus laikomi negautais ir nebus vertinami. Paraiškos ir (ar) Pasiūlymai pateikti ne CVP IS priemonėmis (pvz., popierinėje laikmenoje vokuose) bus grąžinami tiekėjams, laikomi negautais ir nebus vertinami.
5. [bookmark: _Ref38446835][bookmark: _Toc236140879]Pirkimo dokumentų paaiškinimai ir patikslinimai 
5.1. [bookmark: _Ref37253797]Tiekėjai Bendrųjų sąlygų 4 skyriuje „Pirkimo vykdytojo ir tiekėjų bendravimo ir keitimosi informacija priemonės“ nustatytomis priemonėmis ir Pirkimo sąlygų priede „Terminai“ nustatytais terminais gali prašyti, kad Pirkimo vykdytojas paaiškintų arba patikslintų Pirkimo dokumentus.
5.2. Tiekėjai turi būti aktyvūs ir pateikti klausimus ar paprašyti paaiškinti Pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas. Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie Pirkimo prisijungusiems tiekėjams, neatskleidžiant prašymą pateikusio tiekėjo tapatybės. Jei paaiškinimai ar patikslinimai teikiami Pirkimo vykdytojo iniciatyva, jie skelbiami CVP IS priemonėmis bei apie juos informuojami prie Pirkimo prisijungę tiekėjai. Tiekėjui prieš teikiant Paraišką ar Pasiūlymą rekomenduojama pasitikrinti, ar Pirkimo vykdytojas nėra paskelbęs Pirkimo dokumentų paaiškinimų, patikslinimų, o jei tokių yra, pasitikrinti, ar anksčiau pateikta Paraiška ar Pasiūlymas atitinka naujausius paskelbtus reikalavimus ir (ar) reikia patikslinti Paraišką ar Pasiūlymą.
5.3. Jei Pirkimo vykdytojas paaiškinimų ar patikslinimų nepateikia iki Specialiosiose sąlygose nurodyto termino (tiekėjui laiku pateikus prašymą paaiškinti, patikslinti), Pasiūlymų ir (ar) Paraiškų pateikimo terminas yra pratęsiamas ne trumpesniam laikui nei tiek, kiek vėluojama juos pateikti. 
5.4. [bookmark: _Ref37079740]Pirkimo vykdytojas savo iniciatyva gali paaiškinti (patikslinti) Pirkimo dokumentus bet kuriuo metu nepasibaigus Pasiūlymų ir (ar) Paraiškų pateikimo terminui. Atsižvelgiant į tokio paaiškinimo, patikslinimo pobūdį ir apimtį, Pirkimo vykdytojas spręs dėl Pasiūlymų ir (ar) Paraiškų pateikimo termino pratęsimo. Jei Pirkimo dokumentų patikslinimų Pirkimo vykdytojas negali pateikti iki kol nesibaigė VPĮ 36 straipsnio 5 dalyje/PĮ 49 straipsnio 5 dalyje nustatytas terminas, Pirkimo vykdytojas pratęs Pasiūlymų ir (ar) Paraiškų pateikimo terminą. Jei bus tikslinama Skelbime paskelbta informacija, Pirkimo vykdytojas patikslins Skelbimą ir, esant poreikiui, pratęs Pasiūlymų ir (ar) Paraiškų pateikimo terminą protingumo kriterijų atitinkančiam laikotarpiui. Tarptautinės vertės Pirkimo atveju negali būti daromi tokie esminiai Pirkimo dokumentų pakeitimai, dėl kurių būtų buvę galima leisti dalyvauti kitiems Kandidatams nei iš pradžių atrinktiems arba Pirkimo procedūra būtų pritraukusi daugiau Kandidatų. 
5.5. Jei numatomi susitikimai su tiekėjais dėl Pirkimo dokumentų paaiškinimo ir (ar) susipažinimo su esama situacija ar objekto (darbų atlikimo vietos, paslaugų teikimo vietos, prekių pristatymo vietos) apžiūros, informacija apie tai bei tokių susitikimų tvarka  nurodoma Specialiosiose sąlygose.
6. [bookmark: _Ref39473754][bookmark: _Ref39473761][bookmark: _Ref39474188][bookmark: _Toc236140880]Tiekėjų pašalinimo pagrindai
6.1. [bookmark: _Hlk41039660]Reikalavimai dėl tiekėjo ir, jei taikoma, Subtiekėjų pašalinimo pagrindų nebuvimo bei jų nebuvimą patvirtinantys dokumentai nurodyti Specialiosiose sąlygose. 
6.2. Pirkimo vykdytojas tiekėją pašalina iš Pirkimo procedūros bet kuriame Pirkimo procedūros etape, jeigu paaiškėja, kad dėl savo veiksmų ar neveikimo prieš Pirkimo procedūrą ar jos metu jis atitinka bent vieną iš Pirkimo dokumentuose nustatytų tiekėjo pašalinimo pagrindų. 
6.3. Pirkimo vykdytojas pašalina tiekėją iš Pirkimo procedūros pagal VPĮ 46 straipsnio 4 ir 6 dalyse nurodytus Pirkimo dokumentuose nustatytus pašalinimo pagrindus ir tuo atveju, kai jis turi įtikinamų duomenų, kad tiekėjas yra įsteigtas arba dalyvauja Pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.
6.4. Pirkimo vykdytojas taip pat patikrina, ar dėl Ūkio subjektų, kurių pajėgumais remiasi tiekėjas, nėra Pirkimo dokumentuose nustatytų pašalinimo pagrindų. Jeigu dėl Ūkio subjekto, kurio pajėgumais remiasi tiekėjas, yra bent vienas Pirkimo dokumentuose nustatytas pašalinimo pagrindas, Pirkimo vykdytojas reikalaus per jo nustatytą terminą pakeisti jį kitu ūkio subjektu, dėl kurio nėra pašalinimo pagrindų. Šio punkto nuostatos taikomos ir Subtiekėjams, jeigu Pirkimo dokumentuose nustatyta, kad pašalinimo pagrindai taikomi ir jiems.
6.5. Nepaisant 6.2 ir 6.3 punktų nuostatų, tiekėjas iš Pirkimo nepašalinamas VPĮ 46 straipsnio 3 ir 10 dalyse nustatytais atvejais (atsižvelgiant į VPĮ 46 straipsnio 11 ir 12 dalių nuostatas), taip pat jeigu pagal VPĮ 46 straipsnio 8 dalį vertindamas tiekėjo patikimumą Pirkimo vykdytojas priėmė sprendimą, kad tiekėjo pašalinimas iš Pirkimo procedūros būtų neproporcingas vertinamam tiekėjo elgesiui arba Pirkimo vykdytojas priėmė sprendimą, kad esant nustatytam pašalinimo pagrindui pagal VPĮ 46 straipsnio 4 dalies 7 punkto c) papunktį būtų reikšmingai apribota konkurencija. Priimant sprendimus dėl tiekėjo pašalinimo iš Pirkimo procedūros 6.3 punkte nurodytais pašalinimo pagrindais gali būti atsižvelgiama į pagal VPĮ 52 ir 91 straipsniuose/PĮ 63 ir 99 straipsniuose skelbiamą informaciją. 
7. [bookmark: _Toc236140881]Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai
7.1. Tiekėjams nustatomi kvalifikacijos reikalavimai ir (arba) reikalavimai dėl kokybės ir (ar) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti Specialiosiose sąlygose. 
7.2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Pirkimo vykdytojui įsipareigoja, kad Inovacijų partnerystės sutartį vykdys tik tokią teisę turintys asmenys.
7.3. Jeigu Ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų, Pirkimo vykdytojas pareikalaus per jo nustatytą terminą pakeisti jį reikalavimus atitinkančiu ūkio subjektu. 
8. [bookmark: _Toc236140882]Kandidatų kvalifikacinė atranka
8.1. Jeigu Specialiosiose sąlygose nurodyta, kad Kandidatų kvalifikacinė atranka nevykdoma, Pirminius pasiūlymus pateikti bus kviečiami visi Kandidatai, kurių Paraiškos nebus atmestos. Jeigu Specialiosiose sąlygose nurodyta, kad Pirkimas skaidomas į dalis, Pirminius pasiūlymus konkrečioje dalyje pateikti bus kviečiami visi atitinkamos Pirkimo dalies Kandidatai, kurių Paraiškos pateiktos dėl konkrečios Pirkimo dalies nebus atmestos.
8.2. Jeigu Specialiosiose sąlygose nurodyta, kad vykdoma Kandidatų kvalifikacinė atranka, ji atliekama tik iš Kandidatų, dėl kurių nėra Pirkimo vykdytojo nustatytų pašalinimo pagrindų, kurie atitinka Pirkimo vykdytojo nustatytus kvalifikacijos reikalavimus ir, jeigu taikytina, kokybės ir (ar) aplinkos apsaugos vadybos sistemos standartus. Jeigu vykdoma Kandidatų kvalifikacinė atranka, ji vykdoma Specialiosiose sąlygose ir Pirkimo sąlygų prieduose nustatyta tvarka, laikantis šių taisyklių:
8.2.1.  Pirkimo vykdytojas Skelbime nurodo objektyvius ir nediskriminacinius kvalifikacinės atrankos reikalavimus ir taisykles, mažiausią ir, jeigu reikia, didžiausią kviečiamų Kandidatų skaičių. Skelbime nurodomas mažiausias kviečiamų Kandidatų skaičius negali būti mažesnis kaip 3.
8.2.2. Pateikti Pirminius pasiūlymus turi būti pakviesta ne mažiau Kandidatų, negu Pirkimo vykdytojo nustatytas mažiausias kviečiamų Kandidatų skaičius. Jeigu nustatytus reikalavimus dėl pašalinimo pagrindų, kvalifikacijos ir, jeigu taikytina, kokybės ir (ar) aplinkos apsaugos vadybos sistemos standartų atitinka mažiau Kandidatų, negu nustatytas mažiausias kviečiamų Kandidatų skaičius, Pirkimo vykdytojas negali kviesti dalyvauti Pirkime Paraiškų nepateikusių kitų tiekėjų arba Kandidatų, kurie neatitinka nustatytų reikalavimų dėl pašalinimo pagrindų, kvalifikacijos bei, jei taikoma, kokybės ir (ar) aplinkos apsaugos vadybos sistemos standartų.
9. [bookmark: _Ref40443423][bookmark: _Ref40443431][bookmark: _Ref48037697][bookmark: _Ref48037709][bookmark: _Toc236140883]EBVPD pateikimo tvarka ir EBVPD pateikiamos informacijos patvirtinimo priemonės
9.1. [bookmark: _Hlk165023571]Tiekėjas, teikdamas Paraišką, turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir Ūkio subjektai, kurių pajėgumais remiasi tiekėjas pagal VPĮ 49 straipsnį/PĮ 62 straipsnį (VPĮ 88 straipsnio 5 dalies/PĮ 96 straipsnio 5 dalies nuostatų taikymo atvejais ir Subtiekėjai), atitinka Specialiosiose sąlygose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus, reikalavimus dėl kokybės ir (ar) aplinkos apsaugos vadybos sistemos standartų laikymosi. 
9.2. Jeigu Specialiosiose sąlygose nustatyta, kad vykdoma kvalifikacinė Kandidatų atranka, EBVPD taip pat pakeičia reikalaujamus pateikti su šia atranka susijusius dokumentus ir preliminariai patvirtina Kandidato Paraiškoje deklaruojamus Kandidato kvalifikacinės atrankos duomenis.
9.3. Atskirą EBVPD pildo:
9.3.1. tiekėjas;
9.3.2. kiekvienas tiekėjų grupės narys (jeigu Paraišką teikia tiekėjų grupė);
9.3.3. kiekvienas Ūkio subjektas, kurio pajėgumais remiasi tiekėjas pagal VPĮ 49 straipsnį/PĮ 62 straipsnį;
9.3.4. [bookmark: _Ref39744312]fiziniai asmenys, kuriuos tiekėjas ketina įdarbinti Pirkimo laimėjimo atveju ir kurių pajėgumais tiekėjas remiasi pagal VPĮ 49 straipsnį/PĮ 62 straipsnį (jeigu Pirkimo vykdytojas nustato reikalavimus dėl fizinių asmenų, kurių kvalifikacija tiekėjas remiasi ir kuriuos, Pirkimo laimėjimo atveju, tiekėjas ketina įdarbinti, pašalinimo pagrindų).
9.3.5. [bookmark: _Ref39744259]Paraiškos teikimo metu žinomi Subtiekėjai (jeigu Pirkimo vykdytojas nustato reikalavimus dėl tiekėjų Subtiekėjų pašalinimo pagrindų).
9.4. EBVPD pildomas jį įkėlus interneto svetainėje http://ebvpd.eviesiejipirkimai.lt/espd-web/. Tiekėjas, pildydamas EBVPD, laukelyje „Procedūros tipas“ turi pasirinkti „Inovacijų partnerystė“. Teikdamas Paraišką CVP IS priemonėmis užpildytą EBVPD tiekėjas turi pridėti kartu su kitais Paraiškos dokumentais. 
9.5. Pirkimo vykdytojas bet kuriuo Pirkimo procedūros metu gali paprašyti Kandidatų ir (ar) Dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės ir (ar) aplinkos apsaugos vadybos sistemos standartams, jeigu tai būtina siekiant užtikrinti tinkamą Pirkimo procedūros atlikimą. Vertindamas Paraiškas Pirkimo vykdytojas šių dokumentų prašys iš visų Kandidatų tuo atveju, kai Specialiosiose sąlygose nustatyta tvarka vykdoma Kandidatų kvalifikacinė atranka ir Paraiškas pateikė (arba atmetus Paraiškas liko) didesnis Kandidatų skaičius nei Pirkimo dokumentuose nustatytas mažiausias kviečiamų Kandidatų skaičius. 
9.6. Pirkimo vykdytojas, įvertinęs EBVPD pateiktą informaciją ir, jeigu taikytina, EBVPD nurodytą informaciją pagrindžiančiuose dokumentuose pateiktą informaciją, priima sprendimą dėl kiekvieno Paraišką pateikusio Kandidato atitikties reikalavimams ir kiekvienam iš jų per Specialiosiose sąlygose nustatytą terminą raštu praneša apie šio patikrinimo rezultatus, pagrįsdamas priimtus sprendimus. Teisę dalyvauti tolesnėse Pirkimo procedūrose turi tik tie Kandidatai ar Dalyviai, kurie atitinka Pirkimo vykdytojo keliamus reikalavimus.
9.7. Prieš nustatydamas laimėjusį (-ius) Pasiūlymą (-us), Pirkimo vykdytojas reikalaus, kad ekonomiškai naudingiausią pasiūlymą (-us) pateikęs tiekėjas (-ai) (Ūkio subjektai, kurių pajėgumais remiasi tiekėjas (-ai) ir Subtiekėjai – jei taikoma) pateiktų aktualius dokumentus, patvirtinančius pašalinimo pagrindų nebuvimą, atitiktį kvalifikacijos reikalavimams, ir, jeigu taikytina, atitiktį reikalavimams dėl kokybės ir (ar) aplinkos apsaugos vadybos sistemos standartų. Jeigu vykdomas supaprastintas pirkimas, Pirkimo vykdytojas nereikalauja pateikti dokumentų, patvirtinančių nustatytų pašalinimo pagrindų nebuvimą, išskyrus atvejus, kai jis turi pagrįstų abejonių dėl jo patikimumo.
9.8. Tiekėjas nustatytus kvalifikacijos reikalavimus turi atitikti, o tiekėjo pašalinimo pagrindų neturi būti paskutinę Paraiškų pateikimo termino dieną, o taip pat visos Pirkimo procedūros metu. 
9.9. Jeigu tiekėjas per Pirkimo vykdytojo nustatytą terminą nepateikė atitiktį reikalavimams įrodančių dokumentų arba, Pirkimo vykdytojo prašymu, nepatikslino pateiktų netikslių ar neišsamių duomenų apie savo atitiktį reikalavimams, arba jis neatitinka reikalavimų, jo Pasiūlymas yra atmetamas ir tikrinami kito tiekėjo, esančio po tiekėjo, kurio Pasiūlymo vertinimo rezultatas buvo ekonomiškai naudingiausias, atitiktį reikalavimams įrodantys dokumentai.
9.10. Pirkimo vykdytojas nereikalauja pateikti dokumentų kaip nustatyta VPĮ 50 straipsnio 4 ir 6 dalyse, jeigu jis:
9.10.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;
9.10.2. šiuos dokumentus jau turi iš ankstesnių pirkimo procedūrų.
9.11. Pirkimo vykdytojas turi teisę reikalauti, kad užsienio valstybės tiekėjo valstybėje išduoti dokumentai, patvirtinantys tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).
9.12. Jeigu tiekėjas negali pateikti Pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų nebuvimą įrodančių dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:
9.12.1. priesaikos deklaracija;
9.12.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
10. [bookmark: _Toc236140884]Rėmimasis ūkio subjektų pajėgumais
10.1. Tiekėjas gali remtis kitų ūkio subjektų pajėgumais pagal VPĮ 49 straipsnį/PĮ 62 straipsnį, kad atitiktų Specialiosiose sąlygose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos Pirkimo laimėjimo ir Inovacijų partnerystės sutarties sudarymo atveju tiekėjas ar jo pasitelkiamas ūkio subjektas įdarbins (Kvazisubtiekėjai).
10.2. [bookmark: _Hlk86173359]Tiekėjas, pageidaujantis remtis kitų ūkio subjektų pajėgumais, privalo juos nurodyti Paraiškoje ir pateikti dokumentus, įrodančius, kad per visą Inovacijų partnerystės sutarties vykdymo laikotarpį ūkio subjekto, kurio pajėgumais remiasi, ištekliai tiekėjui bus prieinami. Tikrindamas, ar tiekėjui bus prieinami kitų Ūkio subjektų, kurių pajėgumais remiasi, turimi ištekliai, Pirkimo vykdytojas iš jo priima bet kokius tai patvirtinančius įrodymus. Tiekėjas, nenurodęs, jog remiasi kitų ūkio subjektų pajėgumais (kvalifikacija), tačiau pats neatitinka Specialiosiose sąlygose nurodytų kvalifikacijos reikalavimų, neįgyja teisės po Pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus. Jeigu Ūkio subjekto, kurio pajėgumais remiamasi, padėtis atitinka bent vieną Pirkimo dokumentuose nustatytą pašalinimo pagrindą, Pirkimo vykdytojas reikalauja, kad tiekėjas per Pirkimo vykdytojo nustatytą terminą pakeistų minėtą ūkio subjektą reikalavimus atitinkančiu (pašalinimo pagrindų neturinčiu) ūkio subjektu.
10.3. Skirtingi tiekėjai gali remtis tų pačių ūkio subjektų pajėgumais, tačiau tai negali lemti konkurenciją ribojančių ar kitų teisės aktų draudžiamų susitarimų.
10.4. Tiekėjų grupė gali remtis grupės jos dalyvių ir (ar) kitų ūkio subjektų pajėgumais, laikantis šiame Pirkimo sąlygų skyriuje nustatytų sąlygų.
10.5. Paslaugų teikimo ar darbų įsigijimo atvejais Pirkimo vykdytojui keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, tiekėjas gali remtis kitų ūkio subjektų pajėgumais tik  tuo atveju, jeigu  tie ūkio subjektai, kurių pajėgumais buvo pasiremta, patys ir teiks tas paslaugas ar atliks darbus, kuriems reikia jų pajėgumų.
10.6. Jei tiekėjas remiasi ūkio subjektų pajėgumais, atsižvelgdamas į Specialiosiose sąlygose nustatytus ekonominio ir finansinio pajėgumo reikalavimus, tiekėjas ir šie Ūkio subjektai, kurių pajėgumais remiamasi, turi prisiimti solidarią atsakomybę už Inovacijų partnerystės sutarties įvykdymą (jei Specialiosiose sąlygose nenustatyta kitaip). 
11. [bookmark: _Toc236140885]Subtiekėjų pasitelkimas
11.1. Tiekėjas savo Paraiškoje ar Pasiūlyme privalo nurodyti, kokiai Inovacijų partnerystės sutarties daliai ir kokius subtiekėjus, jeigu jie Paraiškos teikimo metu yra žinomi, tiekėjas ketina pasitelkti. 
11.2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
11.3. Sudarius Inovacijų partnerystės sutartį, tačiau ne vėliau negu Inovacijų partnerystės sutartis pradedama vykdyti, Partneris įsipareigoja Pirkimo vykdytojui pranešti tuo metu žinomų Subtiekėjų pavadinimus, kontaktinius duomenis ir jų atstovus. Pirkimo vykdytojas taip pat reikalauja, kad Partneris informuotų apie minėtos informacijos pasikeitimus viso Inovacijų partnerystės sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau. 
11.4. Jeigu pagal Specialiąsias sąlygas ir (ar) jų priedus yra tikrinama, ar nėra VPĮ 46 straipsnyje nurodytų Subtiekėjo pašalinimo pagrindų, kartu su informacija apie naujus Subtiekėjus pateikiami ir Subtiekėjo pašalinimo pagrindų nebuvimą patvirtinantys dokumentai. Tokiu atveju, jeigu Subtiekėjo padėtis atitinka bent vieną Pirkimo dokumentuose nustatytą Subtiekėjo pašalinimo pagrindą, Pirkimo vykdytojas reikalauja, kad Partneris per Pirkimo vykdytojo nustatytą terminą pakeistų minėtą Subtiekėją reikalavimus atitinkančiu (pašalinimo pagrindų neturinčiu) Subtiekėju.
12. [bookmark: _Ref39668380][bookmark: _Ref39668383][bookmark: _Toc236140886]Tiekėjų grupės dalyvavimas
12.1. Paraišką ir Pasiūlymą gali pateikti tiekėjų grupė. Tiekėjų grupė kartu su Paraiška turi pateikti jungtinės veiklos sutarties kopiją. Jungtinės veiklos sutartyje privalo būti nurodyta:
12.1.1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su Pirkimo vykdytoju sudaryti Inovacijų partnerystės sutartį;
12.1.2. solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių Pirkimo vykdytojui nevykdymą (nepriklausomai nuo jų įnašo pagal jungtinės veiklos sutartį);
12.1.3. kuris jungtinės veiklos sutarties dalyvis yra įgaliojamas tiekėjų grupės vardu teikti Paraišką ir Pasiūlymą, o laimėjus Pirkimą, – pasirašyti Inovacijų partnerystės sutartį su Pirkimo vykdytoju, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su Inovacijų partnerystės sutarties vykdymu susijusius dokumentus ir kt. (įgaliotas dalyvis). 
12.2. Po Derybų pagal 12.1.1 punktą nurodyta informacija apie tiekėjų grupės dalyvių įsipareigojimus jungtinės veiklos sutartyje gali būti patikslinta, nekeičiant tiekėjų grupės sudėties. 
12.3. Jei Specialiosiose sąlygose nenurodyta kitaip, Pirkimo vykdytojas nereikalauja, kad tiekėjų grupės pateiktą Pasiūlymą pripažinus laimėjusiu ir pasiūlius sudaryti Inovacijų partnerystės sutartį, ši tiekėjų grupė įgytų tam tikrą teisinę formą.
13. [bookmark: _Ref39666794][bookmark: _Ref39666796][bookmark: _Toc236140887]Reikalavimai Paraiškų rengimui ir pateikimui
13.1. Paraiška turi būti pateikta iki Skelbime nurodyto Paraiškų pateikimo termino pabaigos. Pirkimo vykdytojas neatsako dėl Paraiškų, kurios nebuvo gautos ar buvo gautos pavėluotai dėl ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti Paraiškas taip, kad liktų pakankamai laiko joms laiku ir tinkamai pateikti. Paraiškos, gautos po nustatyto Paraiškų pateikimo termino pabaigos, nebus vertinamos. Sutrikus CVP IS veikimui, tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui, patvirtintose Viešųjų pirkimų tarnybos direktoriaus 2025 m. gruodžio  31 d. įsakymu Nr. 1S-211[footnoteRef:3] (toliau – CVP IS sutrikimų rekomendacijos). [3:  Rekomendacijos dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui.] 

13.2. Tiekėjas gali pateikti tik vieną Paraišką (jeigu Pirkimas skaidomas į dalis – po vieną Paraišką vienai daliai), nepriklausomai nuo to, ar jis Pirkime dalyvauja individualiai ar kaip tiekėjų grupės narys. Jeigu tiekėjas pateikia daugiau kaip vieną Paraišką (jeigu Pirkimas skaidomas į dalis – daugiau kaip vieną Paraišką vienai daliai) ir (arba) kaip tiekėjų grupės narys dalyvauja teikiant kelias Paraiškas tam pačiam Pirkimui (jeigu Pirkimas skaidomas į dalis – tai pačiai daliai), visos tokios Paraiškos bus atmestos.
13.3.  Pirkimo vykdytojas iki Paraiškų pateikimo termino pabaigos turi teisę pratęsti Paraiškų pateikimo terminą. Apie naują Paraiškų pateikimo terminą Pirkimo vykdytojas paskelbia VPĮ/PĮ nustatyta tvarka ir CVP IS priemonėmis praneša visiems prie Pirkimo prisijungusiems tiekėjams.
13.4. Kol nesibaigė Paraiškų pateikimo terminas, tiekėjas turi teisę CVP IS priemonėmis pakeisti arba atšaukti savo Paraišką. Po Paraiškų pateikimo termino pabaigos toks pakeitimas arba pranešimas, kad Paraiška atšaukiama, nebus pripažįstamas galiojančiu.
13.5. Norėdamas vėl pateikti atšauktą ir pakeistą Paraišką, tiekėjas turi ją pateikti iš naujo. 
13.6. Tiekėjas kartu su Paraiška Pirminio pasiūlymo neteikia. Tiekėjui su Paraiška pateikus Pirminį pasiūlymą, bus nagrinėjama tik Paraiška, o pateiktas Pirminis pasiūlymas bus laikomas negautu ir nebus nagrinėjamas. 
13.7. Tiekėjui, teikiančiam Paraišką savarankiškai ar kaip tiekėjų grupės nariui, nedraudžiama būti kito tiekėjo (ar kitos tiekėjų grupės) subtiekėju ar ūkio subjektu, kurio pajėgumais remiasi kitas tiekėjas (ar kita tiekėjų grupė), tame pačiame Pirkime.
13.8. Paraiška turi būti parengta ir pateikta pagal Pirkimo sąlygų ir jų priedų reikalavimus, užpildant Paraiškos formą. 
13.9. [bookmark: _Hlk504996590]Jei Specialiosiose sąlygose nenurodyta kitaip, Paraišką ir kartu su ja teikiamus dokumentus, visas Paraiškos sudedamąsias dalis tiekėjai privalo pateikti elektronine forma (tiesiogiai suformuoti elektroninėmis priemonėmis arba pateikti skaitmenines dokumentų kopijas), naudojant CVP IS (pasiūlymo lange įkeliant reikalaujamus dokumentus). Pateikiami dokumentai turi būti prieinami naudojant nediskriminuojančius, visuotinai prieinamus duomenų formatus (pvz., doc, docx, adoc, pdf, xls, xlsx, jpg, jpeg, pps, ppsx, gif ar kt.). Tuo atveju, jei dokumentai bus pateikti kitais, nei Pirkimo vykdytojo nustatytais ir (ar) visuotinai prieinamais duomenų failų formatais, ir Pirkimo vykdytojas negalės susipažinti su dokumentu, bus laikoma, kad toks dokumentas nepateiktas. 
13.10. Jei Specialiosiose sąlygose nenurodyta kitaip, Paraiška turi būti parengta lietuvių arba anglų kalba. Jei su Paraiška pateikiami dokumentai negali būti pateikti lietuvių  arba anglų kalba, šie dokumentai turi būti pateikti originalo kalba, pridedant jų vertimą į lietuvių ar anglų kalbą (vertimas turi būti patvirtintas vertimą atlikusio asmens parašu). Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, Pirkimo vykdytojas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
13.11. Paraišką sudaro tiekėjo CVP IS priemonėmis pateiktų dokumentų visuma, įskaitant Paraiškos paaiškinimus bei atsakymus dėl Paraiškos (jei tokių bus):
13.11.1. tiekėjo Paraiška, parengta pagal Pirkimo sąlygose pateiktą Paraiškos formą, Pirkimo dokumentuose bei Paraiškos formoje nurodyti kiti, tiekėjo nuomone, būtini dokumentai (jų kopijos); 
13.11.2. [bookmark: _Hlk506032819]pateikiami elektroninėmis priemonėmis suformuoti dokumentai ar skaitmeninės dokumentų kopijos;
13.11.3. kiti dokumentai, kaip nustatyta Specialiosiose sąlygose ir (ar) Pirkimo sąlygų prieduose.
13.12. Tiekėjas Paraiškoje turi aiškiai nurodyti, kuri informacija yra konfidenciali, vadovaujantis VPĮ 20 straipsniu/PĮ 32 straipsniu. Vertinant informacijos konfidencialumą, atsižvelgiama ir į inovacijų partnerystės procedūros specifiką bei VPĮ 73 straipsnio 9 dalyje/PĮ 81 straipsnio 9 dalyje nustatytą pareigą užtikrinti iš Partnerių gautos informacijos apsaugą. 
13.13. Konfidencialia informacija negali būti laikoma informacija, nurodyta VPĮ 20 straipsnio 2 dalyje/PĮ 32 straipsnio 2 dalyje.
13.14. Kilus abejonių dėl informacijos konfidencialumo, Pirkimo vykdytojas turi teisę kreiptis į tiekėją, prašydamas pagrįsti informacijos konfidencialumą. Jeigu tiekėjas per Pirkimo vykdytojo nustatytą terminą, kuris negali būti trumpesnis kaip 3 darbo dienos, nepateikia pagrįstų argumentų ar įrodymų, Pirkimo vykdytojas sprendžia dėl informacijos statuso, atsižvelgdamas į VPĮ/PĮ ir inovacijų partnerystės procedūros specifiką.
14. [bookmark: _Ref38971193][bookmark: _Ref38971207][bookmark: _Toc236140888]Susipažinimas su Paraiškomis
14.1. [bookmark: _Ref39756072]Pradinis susipažinimas su CVP IS meniu skiltyje „Pasiūlymas“ gautomis Paraiškomis pradedamas Komisijos posėdyje Pirkimo Skelbime nustatytą dieną. 
14.2. Kandidatai nedalyvauja Komisijos posėdžiuose, kuriuose susipažįstama su elektroninėmis priemonėmis pateiktomis Paraiškomis. Informacija apie Kandidatus ir Dalyvius kitiems Kandidatams ir Dalyviams bus pateikta po sprendimo dėl laimėjusio (-ių) Pasiūlymo (-ų) priėmimo.
15. [bookmark: _Toc236140889]Paraiškų vertinimas
15.1. [bookmark: _Hlk505013401]Paraiškas vertina Komisija. Paraiškos bus vertinamos Kandidatams ir (arba) jų įgaliotiesiems atstovams nedalyvaujant. Jeigu Pirkimo objektas yra skaidomas į dalis, dėl kiekvienos Pirkimo objekto dalies pateiktos Paraiškos vertinamos ir sprendimai dėl jų ir jas pateikusių Kandidatų priimami atskirai.
15.2. Atlikęs pradinį susipažinimą su Paraiškomis, Pirkimo vykdytojas nagrinėja Paraiškas:
15.2.1. įvertina, ar Paraiška atitinka Skelbime ir Pirkimo dokumentuose nustatytus, su Pirkimo objektu nesusijusius reikalavimus, įskaitant nuostatas dėl draudimo pateikti ar dalyvauti pateikiant kelias Paraiškas;
15.2.2. remiantis EBVPD pateikta informacija patikrina, ar Paraišką pateikęs Kandidatas, Ūkio subjektai, kurių pajėgumais remiasi Kandidatas bei, jei taikoma, Subtiekėjai neatitinka Pirkimo dokumentuose nustatytų pašalinimo pagrindų bei ar atitinka kvalifikacijos reikalavimus, ir, jeigu taikytina, kokybės ir (ar) aplinkos apsaugos vadybos sistemos standartus ir, priėmęs sprendimą dėl kiekvieno Kandidato atitikties reikalavimams, apie šio patikrinimo rezultatus raštu informuoja kiekvieną Kandidatą per Pirkimo sąlygų priede „Terminai“ nustatytą terminą, pagrįsdamas priimtus sprendimus. Teisę dalyvauti tolesnėse Pirkimo procedūrose turi tik tie Kandidatai, dėl kurių nenustatyti pašalinimo pagrindai, kurie atitinka Pirkimo vykdytojo keliamus kvalifikacijos reikalavimus ir, jeigu taikoma, kokybės ir (ar) aplinkos apsaugos vadybos sistemos standartus.
15.2.3. Jeigu Specialiosiose sąlygose numatyta vykdyti Kandidatų kvalifikacinę atranką, Pirkimo vykdytojas kreipiasi į Kandidatus, kad šie pateiktų EBVPD nurodytą informaciją patvirtinančius dokumentus bei Pirkimo sąlygose nustatyta tvarka vykdo kvalifikacinę Kandidatų atranką. Jeigu vykdomas supaprastintas pirkimas, Pirkimo vykdytojas reikalauja pateikti dokumentus, patvirtinančius EBVPD nurodytą informaciją dėl atitikties kvalifikacijos reikalavimams ir, jeigu taikytina, reikalavimams dėl kokybės ir (ar) aplinkos apsaugos vadybos sistemos standartų, tačiau nereikalauja pateikti dokumentų, patvirtinančių pašalinimo pagrindų nebuvimą, išskyrus atvejus, kai jis turi pagrįstų abejonių dėl kandidato patikimumo.
Šis punktas netaikomas, jeigu:
15.2.3.1. Paraiškas pateikė Pirkimo dokumentuose nustatytas mažiausias kviečiamų Kandidatų skaičius arba mažesnis Kandidatų skaičius nei Pirkimo dokumentuose nustatytas mažiausias kviečiamų Kandidatų skaičius, arba
15.2.3.2. dėl atmestų Paraiškų kvalifikacinėje atrankoje liktų Pirkimo dokumentuose numatytas mažiausias kviečiamų Kandidatų skaičius arba mažesnis Kandidatų skaičius nei Pirkimo dokumentuose numatytas mažiausias kviečiamų Kandidatų skaičius.
15.3. Jeigu nagrinėjant pateiktas Paraiškas Pirkimo vykdytojas nustato, kad tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta, nepažeisdamas lygiateisiškumo ir skaidrumo principų, jis prašo tiekėjo šiuos dokumentus ar duomenis patikslinti, papildyti arba paaiškinti per jo nustatytą protingą terminą. Duomenys ir (arba) dokumentai gali būti tikslinami, aiškinami ar papildomi VPĮ 45 straipsnyje/PĮ 58 straipsnyje nustatyta tvarka ir pagrindais, vadovaujantis Viešųjų pirkimų tarnybos nustatytomis taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240[footnoteRef:4] (toliau – Pasiūlymų patikslinimo taisyklės).  [4:  Pasiūlymų patikslinimo, papildymo ar paaiškinimo taisyklės.] 

15.4. Pirkimo vykdytojas gali nevertinti visos tiekėjo Paraiškos, jeigu patikrinęs jos dalį nustato, kad, vadovaujantis Pirkimo dokumentų reikalavimais, Paraiška turi būti atmesta.
16. [bookmark: _Toc236140890]Paraiškų atmetimo pagrindai
16.1. Kandidato pateikta Paraiška atmetama, jeigu yra bent viena iš šių sąlygų:
16.1.1. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, ir tiekėjas per Komisijos nustatytą terminą nepatikslino, nepapildė, nepaaiškino Paraiškos;
16.1.2. Kandidatas arba Ūkio subjektas, kurio pajėgumais remiasi tiekėjas, arba Subtiekėjas (jei jiems pagal Pirkimo sąlygas taip pat taikomi pašalinimo pagrindai) atitinka bent vieną pašalinimo pagrindą, nustatytą Pirkimo dokumentuose, išskyrus:
16.1.2.1. atvejus, kai Pirkimo vykdytojo prašymu pateikė įrodymus, kad ėmėsi VPĮ 46 straipsnio 10 dalies 1 punkte nurodytų priemonių ir jas Pirkimo vykdytojas įvertino pagal VPĮ 46 straipsnio 10 dalies 2 punktą kaip pakankamas ir nėra aplinkybių, nustatytų VPĮ 46 straipsnio 11 bei 12 dalyse, arba
16.1.2.2. Pirkimo vykdytojas išimtiniu atveju priėmė sprendimą netaikyti nustatyto tiekėjo pašalinimo iš Pirkimo procedūros pagrindų, kai būtina užtikrinti viešojo intereso apsaugą, įskaitant visuomenės sveikatos ir aplinkos apsaugą, kaip tai nustatyta VPĮ 46 straipsnio 5 dalyje, arba
16.1.2.3. Pirkimo vykdytojo reikalavimu Kandidatas per Pirkimo vykdytojo nustatytą terminą ūkio subjektą ar Subtiekėją (jei taikoma) pakeitė kitu, neatitinkančiu Pirkimo dokumentuose nustatytų pašalinimo pagrindų, arba
16.1.2.4. Pirkimo vykdytojas, priimdamas sprendimus dėl tiekėjo pašalinimo iš Pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, priėmė sprendimą, kad vertinant tiekėjo patikimumą tiekėjo pašalinimas iš Pirkimo procedūros neproporcingas vertinamam tiekėjo elgesiui, o VPĮ 46 straipsnio 4 dalies 7 punkto c papunkčio atveju – kad taikant šį tiekėjo pašalinimo iš Pirkimo procedūros pagrindą būtų reikšmingai apribota konkurencija.
16.1.3. Kandidatas neatitinka Pirkimo dokumentuose nustatytų kvalifikacijos reikalavimų ir (ar), jeigu taikoma, kokybės ir (ar) aplinkos apsaugos vadybos sistemos standartų ir (ar) Ūkio subjektas, kurio pajėgumais remiasi Kandidatas, netenkina jam keliamų kvalifikacijos reikalavimų ir Pirkimo vykdytojo nurodymu nebuvo pakeistas į reikalavimus atitinkantį ūkio subjektą;
16.1.4. Paraiška neatitinka Pirkimo dokumentuose nustatytų reikalavimų, įskaitant, bet neapsiribojant, atvejus, kai Kandidatas nesilaiko sąlygų dėl nedalyvavimo teikiant kelias Paraiškas;
16.1.5. netenkinami Specialiosiose sąlygose nustatyti reikalavimai, susiję su nacionaliniu saugumu (kai taikoma);
16.1.6. Kandidatas neatitinka Reglamente nustatytų reikalavimų;
16.1.7. kitais VPĮ/PĮ ir (arba) Pirkimo sąlygose nurodytais atvejais.
16.2. Apie Paraiškos atmetimą ir tokio atmetimo priežastis Kandidatas informuojamas raštu CVP IS priemonėmis.
17. [bookmark: _Toc48053171][bookmark: _Toc85698576][bookmark: _Toc86176527][bookmark: _Toc236140891]Reikalavimai Pasiūlymų rengimui ir pateikimui
17.1. Kandidatai, pakviesti dalyvauti Derybose, turi pateikti Pirminį pasiūlymą. Pasiūlymas turi būti parengtas ir pateiktas pagal Pirkimo sąlygų ir jų priedų reikalavimus, užpildant Pasiūlymo formą. Jeigu Specialiosiose sąlygose nenurodyta kitaip, Pasiūlymą ir kartu su juo teikiamus dokumentus, visas Pasiūlymo sudedamąsias dalis Dalyviai privalo pateikti elektronine forma (tiesiogiai suformuotus elektroninėmis priemonėmis arba pateikiant skaitmenines dokumentų kopijas), naudojant CVP IS Pasiūlymo skiltį.
17.2. Pasiūlymas turi būti pateiktas iki kvietime pateikti Pasiūlymus nurodyto Pasiūlymo pateikimo termino pabaigos. Pirkimo vykdytojas neatsako dėl Pasiūlymų, kurie nebuvo gauti ar buvo gauti pavėluotai dėl ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti Pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatyto Pasiūlymų pateikimo termino pabaigos, nebus vertinami. Sutrikus CVP IS veikimui, tiekėjai turi imtis CVP IS sutrikimų rekomendacijose numatytų veiksmų.
17.3. Konfidencialios informacijos nurodymui ir atskleidimui taikomos šios taisyklės:
17.3.1. Dalyvis Pasiūlyme turi aiškiai nurodyti informaciją, kuri laikoma konfidencialia, vadovaudamasis VPĮ 20 straipsnio/PĮ 32 straipsnio nuostatomis. Vertinant informacijos konfidencialumą, atsižvelgiama į inovacijų partnerystės procedūros specifiką ir VPĮ 73 straipsnio 9 dalį/PĮ 81 straipsnio 9 dalį.
17.3.2. Pirkimo vykdytojas be Dalyvio sutikimo neatskleidžia kitiems Dalyviams ar tretiesiems asmenims iš Dalyvio gautos konfidencialios informacijos ar pasiūlytų sprendimų. Dėl konkrečios konfidencialios informacijos atskleidimo turi būti gautas Dalyvio sutikimas. 
17.3.3. Konfidencialia informacija negali būti laikoma informacija, nurodyta VPĮ 20 straipsnio 2 dalyje/PĮ 32 straipsnio 2 dalyje. Tačiau vertinant informacijos konfidencialumą turi būti atsižvelgiama į tai, kad inovacijų partnerystės metu siūlomais ar kuriamais inovatyviais sprendimais susijusi informacija gali būti komercinė paslaptis ar kita saugoma informacija.
17.3.4. Kilus abejonių dėl informacijos konfidencialumo, Pirkimo vykdytojas turi teisę kreiptis į Dalyvį, prašydamas pagrįsti informacijos konfidencialumą. Jeigu Dalyvis per Pirkimo vykdytojo nustatytą terminą, kuris negali būti trumpesnis kaip 3 darbo dienos, nepateikia pagrįstų argumentų ar įrodymų, Pirkimo vykdytojas sprendžia dėl informacijos statuso, atsižvelgdamas į VPĮ/PĮ ir inovacijų partnerystės procedūros specifiką.
17.3.5. Tiekėjui pateikus prašymą susipažinti su kito Dalyvio Pasiūlymu, Pirkimo vykdytojas kiekvienu konkrečiu atveju individualiai vertina atskleistinos informacijos apimtį ir pateikia tik tiek informacijos, kiek būtina tiekėjo teisėtų interesų gynimui, neatskleisdamas konfidencialios informacijos, įskaitant komercinę vertę turinčią informaciją apie pasiūlytus inovatyvius sprendimus ar atskirus jų elementus.
17.3.6. Jeigu Pirkimo vykdytojas nustato, kad Dalyvio konfidencialia nurodyta informacija neatitinka konfidencialios informacijos požymių, jis iš anksto informuoja Dalyvį apie ketinimą šią informaciją atskleisti. Pirkimo vykdytojas be Dalyvio sutikimo neatskleidžia kitiems Dalyviams iš jo gautos informacijos ar jo pasiūlytų sprendimų, kuriems taikoma VPĮ 73 straipsnio 9 dalyje/PĮ 81 straipsnio 9 dalyje nustatyta apsauga.  
17.4. Apskaičiuojant kainą, turi būti atsižvelgta į visą Pirkimo dokumentuose nurodytą Pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei Dalyvis yra ne PVM mokėtojas, turi tai nurodyti Pasiūlyme, nurodant teisinį pagrindą. Dalyvis turi įvertinti, ar Inovacijų partnerystės sutarties vykdymo metu netaps PVM mokėtoju. Jei Dalyvis vykdydamas Inovacijų partnerystės sutartį taps PVM mokėtoju, Pasiūlyme turi nurodyti kainą su PVM. Pasiūlymų kainos bus vertinamos ir lyginamos su visais mokesčiais, įskaitant PVM. Jei Pirkimo vykdytojas pats turi sumokėti PVM į valstybės biudžetą, kai tai numato teisės aktai, šis mokestis įskaičiuojamas į Pasiūlymo kainą (jeigu Dalyvis jo neįskaičiavo į Pasiūlymo kainą, palyginimo tikslais įskaičiuoja pats Pirkimo vykdytojas). Į Pasiūlymo kainą privalo būti įskaičiuoti visi mokesčiai bei visos kitos Dalyvio patirtos ir (ar) galimos patirti tiesioginės ir netiesioginės išlaidos ir mokesčiai, susiję su Pirkimo objektu, išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Inovacijų partnerystės sutarties kainą.
17.5. Pasiūlymas galioja jame Dalyvio nurodytą laiką, tačiau ne trumpiau nei numatyta  Pirkimo sąlygų priede „Terminai“. Jeigu Pasiūlyme nenurodytas jo galiojimo laikas, laikoma, kad Pasiūlymas galioja tiek, kiek numatyta Pirkimo dokumentuose.
17.6. Pirkimo vykdytojas turi teisę prašyti, kad Dalyviai pratęstų Pasiūlymų galiojimą iki konkrečiai nurodyto termino. 
17.7. Kol nesibaigė Pasiūlymų pateikimo terminas, Dalyvis turi teisę CVP IS priemonėmis pakeisti arba atšaukti savo Pasiūlymą, neprarasdamas teisės į Pasiūlymo galiojimo užtikrinimą (jei toks užtikrinimas yra reikalaujamas). Norėdamas vėl pateikti atšauktą ar pakeistą Pasiūlymą, Dalyvis turi jį pateikti iš naujo. Norėdamas atšaukti ar pakeisti Pasiūlymą, Dalyvis CVP IS atlieka Pasiūlymo atsiėmimo veiksmus. Po Pasiūlymų pateikimo termino pabaigos toks Pasiūlymo pakeitimas arba pranešimas, kad Pasiūlymas atšaukiamas, nebus pripažįstamas galiojančiu.
17.8. Jei Specialiosiose sąlygose nenurodyta kitaip, Pasiūlymas turi būti parengtas lietuvių arba anglų kalba. Jei su Pasiūlymu pateikiami dokumentai negali būti pateikti lietuvių arba anglų kalba, šie dokumentai turi būti pateikti originalo kalba, pridedant jų vertimą į lietuvių ar anglų kalbą (vertimas turi būti patvirtintas vertimą atlikusio asmens parašu). Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, Pirkimo vykdytojas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
17.9. Pasiūlyme kaina nurodoma eurais. Jeigu Pasiūlymuose kainos nurodytos užsienio valiuta, jos turės būti perskaičiuojamos į eurus pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę Pasiūlymų pateikimo termino dieną. Dalyvio pateiktas Pirminis pasiūlymas bus pagrindas Deryboms, siekiant susitarti dėl Specialiosiose sąlygose nurodytų tikslų. 
18. [bookmark: _Toc85698577][bookmark: _Toc86176528][bookmark: _Toc236140892]Pirminių pasiūlymų vertinimas
18.1. Su Pirminiais pasiūlymais bus susipažįstama Komisijos posėdyje arba naudojantis elektroninėmis priemonėmis, nedalyvaujant suinteresuotų Dalyvių atstovams. Posėdžio, kuriame bus susipažįstama su Pirminiais pasiūlymais, data, laikas ir vieta bus nurodyti kvietime pateikti Pirminius pasiūlymus ir CVP IS (kai taikoma).
18.2. Pirminių pasiūlymų vertinimo metu patikrinama, ar Pirminis pasiūlymas nėra atmestinas dėl Specialiosiose sąlygose nustatytų aplinkybių, įskaitant šiuos atvejus:
18.2.1. Pirminis pasiūlymas pateiktas visa Specialiosiose sąlygose ir (ar) jų prieduose reikalaujama apimtimi, įskaitant nustatytus mokslinių tyrimų ir inovacijų projekto etapų aprašymus (jei reikalaujama);
18.2.2. nepateikiamas daugiau kaip vienas Pirminis pasiūlymas, kai pagal Specialiąsias sąlygas tai draudžiama, arba pateikiamas alternatyvus pasiūlymas, kai Specialiosiose sąlygose to reikalaujama;
18.2.3. Pirminio pasiūlymo galiojimo terminas nėra trumpesnis nei prašoma;
18.2.4. Pirminis pasiūlymas atitinka minimalius Specialiosiose sąlygose ir (ar) jų prieduose nustatytus reikalavimus ir sąlygas dėl kurių nesiderama.
18.3. Pirkimo vykdytojas gali nevertinti viso Pirminio pasiūlymo, jeigu patikrinęs jo dalį nustato, kad, vadovaujantis Pirkimo sąlygų reikalavimais, Pirminis pasiūlymas turi būti atmestas.
18.4. Dalyviai, kurių Pirminiai pasiūlymai atitiks numatytus reikalavimus, bus kviečiami derėtis.
18.5. Nustačius, kad Dalyvio Pirminis pasiūlymas netenkina bent vieno iš šio skyriaus 18.2 punkte nurodytų atitinkamų reikalavimų, jei Dalyvis per Pirkimo vykdytojo nustatytą terminą nepaaiškina, nepatikslina Pirminio pasiūlymo ar neištaiso Pirminio pasiūlymo trūkumų (kai trūkumo pobūdis pagal šias Pirkimo sąlygas ir VPĮ/PĮ nuostatas gali būti ištaisytas), tokio Dalyvio Pirminis pasiūlymas yra atmetamas. Dalyviams, kurių Pirminiai pasiūlymai atmesti, nurodomos atmetimo priežastys. 
19. [bookmark: _Toc85698578][bookmark: _Toc86176529][bookmark: _Toc236140893]Derybų vykdymas
19.1. Pirkimo vykdytojas prašo Dalyvio patvirtinti savo dalyvavimą Derybose konkrečiu siūlomu laiku. Jei Dalyvis nurodytu laiku negali dalyvauti Derybose, jis apie tai privalo informuoti Pirkimo vykdytoją, kad būtų galima suderinti kitą visiems tinkamą Derybų datą. Jei Dalyvis nepatvirtino savo dalyvavimo Derybose arba nustatytu laiku Derybose nedalyvavo, Pirkimo vykdytojas Dalyvio Pirminį ir vėlesnį (-ius) pasiūlymą (-us) atmeta, išskyrus atvejus, kai Dalyvis yra informuotas, kad jo pasiūlyti sprendiniai ir kitos Pasiūlymo sąlygos atitinka Pirkimo dokumentuose nustatytus reikalavimus ir dėl jų nėra poreikio toliau derėtis, todėl Derybos su juo bus tęsiamos tik dėl kainos.
19.2. Patvirtinime dėl dalyvavimo Derybose Dalyvis nurodo asmenį (-is), kuris jį atstovaus Derybose. Derybų metu Pirkimo vykdytojas laiko, kad šis atstovas (-ai) turi teisę vesti Derybas ir prisiimti Dalyvio vardu įsipareigojimus.
19.3. Derybos bus vedamos lietuvių kalba. Užsienio šalių Dalyviai turi pasirūpinti tinkamu visos Derybų procedūros metu vertimu į jiems suprantamą kalbą, jeigu Specialiosiose sąlygose nenurodyta kitaip. 
19.4. Derybos bus vedamos su kiekvienu Dalyviu atskirai, jo pateikto Pirminio ir (ar) vėlesnio pasiūlymo pagrindu. 
19.5. Derybos, o kai jos vykdomos keliomis Derybų sesijomis – kiekviena Derybų sesija, vykdomos tokia tvarka: 
19.5.1. atskirai su kiekvienu Dalyviu bus vedamos Derybos dėl Derybose arba, jei taikoma, atitinkamoje Derybų sesijoje, kaip nurodyta Specialiosiose sąlygose aptariamų, su Dalyvio pateiktu Pasiūlymu susijusių, klausimų;
19.5.2. Derybų metu Dalyvio pateikiama informacija ir pasiūlyti sprendiniai bus laikomi konfidencialiais ir negalės būti atskleisti kitiems Dalyviams, išskyrus atvejus, kai gaunamas Dalyvio sutikimas, kuriame nurodyta, kokią konkrečią informaciją galima atskleisti;
19.5.3. Derybų metu Dalyviams pateikiama vienoda informacija, deramasi tik dėl tų pačių klausimų užtikrinant, kad nebus atskleista susijusio Dalyvio tapatybė ir jo nurodyta konfidenciali informacija;
19.5.4. [bookmark: _Int_0ulFyY8O]Derybos arba, jei taikoma, kiekviena Derybų sesija bus vykdoma (-os) tol, kol, Pirkimo vykdytojo nuomone, aptariami klausimai bus detalizuoti tiek, kad leistų Dalyviui jų pagrindu parengti Galutinį pasiūlymą;
19.5.5. Pirkimo vykdytojas gali nustatyti Derybų pakopas, kad būtų galima, vadovaujantis Specialiosiose sąlygose nustatytais Pasiūlymų vertinimo kriterijais, mažinti Dalyvių, su kuriais tęsiamos Derybos, skaičių. Informacija apie Derybų pakopų taikymą ir kriterijus, pagal kuriuos bus sprendžiama dėl Dalyvių atrankos į kitą Derybų pakopą, nurodoma Specialiosiose sąlygose. Dalyviams, kurie nekviečiami į kitą Derybų pakopą, apie tai pranešama raštu CVP IS priemonėmis.
19.6. Derybų eigoje, atsižvelgiant į Dalyvių pateiktus sprendinius ir Specialiosiose sąlygose nustatytus Derybų tikslus, Pirkimo vykdytojas pagal poreikį gali keisti techninę specifikaciją ir (arba) kitas Pirkimo sąlygas, išskyrus Pirkimo dokumentuose nustatytus minimalius reikalavimus, Pasiūlymų vertinimo kriterijus ir tvarką bei kitas Pirkimo sąlygas, dėl kurių nesiderama. Tokiu atveju visi Dalyviai vienu metu raštu informuojami apie pakeitimus ir, jei Pirkimo vykdytojas pareikalauja, Dalyviai per protingą terminą turi pateikti atnaujintus Pasiūlymus. Jei deramasi tik dėl kainos, techninė specifikacija nekeičiama.
19.7. Derybų, o jei jos vykdomos Derybų sesijomis – kiekvienos Derybų sesijos, rezultatai bus užfiksuojami Derybų protokole (kai taikoma), kurį pasirašo Dalyvio įgaliotas atstovas ir Komisijos pirmininkas. Prieš pasirašydamas Derybų protokolą, Dalyvis galės pateikti dėl jo pastabas. 
19.8. Užbaigus Derybas nebus deramasi dėl galutinio Derybų rezultato, užfiksuoto Derybų protokoluose ar po Derybų pateiktuose Galutiniuose pasiūlymuose.
20. [bookmark: _Toc85698579][bookmark: _Toc86176530][bookmark: _Toc236140894]Galutinio pasiūlymo pateikimas
20.1. Pasibaigus Deryboms, suinteresuoti Dalyviai bus pakviesti pateikti Galutinį pasiūlymą, kurį sudaro Specialiosiose sąlygose ir (ar) jų prieduose nurodyti dokumentai. 
20.2. Galutiniame pasiūlyme, atsižvelgiant į Derybų rezultatus, nurodoma galutinė siūloma kaina ir galutiniai sprendiniai. Galutinius pasiūlymus Dalyviai turi pateikti CVP IS priemonėmis iki Pirkimo vykdytojo kvietime pateikti Galutinius pasiūlymus nurodyto termino pabaigos. Jeigu per nustatytą laiką Dalyvis nepateikia Galutinio pasiūlymo, bus laikoma, kad Dalyvis atsisakė savo Pasiūlymo.
20.3. Su Galutiniais pasiūlymais bus susipažįstama nedalyvaujant suinteresuotų Dalyvių atstovams. Posėdžio, kuriame bus susipažįstama su Galutiniais pasiūlymais, data, laikas ir vieta bus nurodyti kvietime pateikti Galutinius pasiūlymus.
20.4. Dalyvio teikiamas Galutinis pasiūlymas gali būti užšifruojamas. Dalyvis, nusprendęs pateikti užšifruotą Galutinį pasiūlymą, turi:
20.4.1. iki Galutinių pasiūlymų pateikimo termino pabaigos naudodamasis CVP IS priemonėmis pateikti užšifruotą Galutinį pasiūlymą. Instrukciją, kaip tiekėjui užšifruoti Galutinį pasiūlymą, galima rasti Viešųjų pirkimų tarnybos interneto tinklapyje[footnoteRef:5]. [5:  Instrukcija lietuvių kalba: https://vpt.lrv.lt/uploads/vpt/documents/files/uzssisfravimo%20instrukcija(1).pdf] 

20.4.2. iki susipažinimo su elektroninėmis priemonėmis gautais Galutiniais pasiūlymais (posėdžio) pradžios CVP IS susirašinėjimo priemonėmis pateikti slaptažodį, su kuriuo Pirkimo vykdytojas galės iššifruoti pateiktą Galutinį pasiūlymą. Iškilus CVP IS techninėms problemoms, kai Dalyvis neturi galimybės pateikti slaptažodžio CVP IS susirašinėjimo priemonėmis, Dalyvis turi teisę slaptažodį pateikti kitomis priemonėmis pasirinktinai: Pirkimo vykdytojo oficialiu elektroniniu paštu arba raštu. Dalyvis turi būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Pirkimo vykdytoju oficialiu jo telefonu ir (arba) kitais būdais). 
20.5. Iki susipažinimo su Galutiniais pasiūlymais procedūros (posėdžio) pradžios Dalyviui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Pirkimo vykdytojas negalėjo iššifruoti Galutinio pasiūlymo, Dalyvio pasiūlymas atmetamas kaip neatitinkantis Pirkimo sąlygose nustatytų reikalavimų. 
21. [bookmark: _GALUTINIŲ_PASIŪLYMŲ_VERTINIMAS][bookmark: _Toc15392775][bookmark: _Toc85698580][bookmark: _Toc86176531][bookmark: _Toc236140895]Galutinių pasiūlymų vertinimas
21.1. Galutinius pasiūlymus Pirkimo vykdytojas vertina ir Galutinių pasiūlymų eilę sudaro pagal Pirkimo sąlygose nustatytus vertinimo kriterijus ir tvarką.
21.2. Galutinius pasiūlymus vertina Komisija. Galutinių pasiūlymų techniniams duomenims įvertinti gali būti pasitelkti ekspertai. Galutiniai pasiūlymai bus vertinami tiekėjams ir (ar) jų įgaliotiesiems atstovams nedalyvaujant. 
21.3. Vertindamas Galutinius pasiūlymus, Pirkimo vykdytojas:
21.3.1. patikrina, ar Galutinis pasiūlymas atitinka Pirkimo sąlygose nustatytus, įskaitant su Pirkimo objektu nesusijusius reikalavimus, nuostatas dėl draudimo pateikti alternatyvius pasiūlymus (jei taikoma);
21.3.2. nagrinėja, vertina ir palygina pateiktus Galutinius pasiūlymus, vadovaudamasis Pirkimo sąlygomis; 
21.3.3. patikrina, ar Galutiniuose pasiūlymuose nėra kainos ir (ar) sąnaudų apskaičiavimo klaidų;
21.3.4. įvertina, ar pasiūlyta kaina ir (ar) sąnaudos nėra per didelės, Pirkimo vykdytojui nepriimtinos. Taikomos VPĮ 45 straipsnio 1 dalies 5 punkto/PĮ 58 straipsnio 1 dalies 5 punkto nuostatos;
21.3.5. tikrina, ar nebuvo pasiūlyta neįprastai maža kaina. Jeigu Galutinio pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į Dalyvį, kad šis per Pirkimo vykdytojo nustatytą protingą terminą pagrįstų Galutiniame pasiūlyme nurodyto Pirkimo objekto ar jo sudedamųjų dalių kainą ir (ar) sąnaudas;
21.3.6. kreipiasi į ekonomiškai naudingiausią (-ius) pasiūlymą (-us) pateikusį (-ius) Dalyvį (-ius) dėl aktualių dokumentų, patvirtinančių EBVPD nurodytą informaciją, pateikimo, jei jų nebuvo paprašyta ir nebuvo įvertinta ankstesniuose Pirkimo procedūros etapuose ir (arba) vadovaujantis Pirkimo sąlygomis šių dokumentų nereikalaujama. Jeigu vykdomas supaprastintas pirkimas, kreipiasi dėl aktualių dokumentų, patvirtinančių EBVPD nurodytą informaciją dėl atitikties kvalifikacijos reikalavimams ir, jeigu taikytina, reikalavimams dėl kokybės ir (ar) aplinkos apsaugos vadybos sistemos standartų pateikimo, jei jų nebuvo paprašyta ir jie nebuvo įvertinti ankstesniuose Pirkimo procedūros etapuose ir (arba) vadovaujantis Pirkimo sąlygomis šių dokumentų nereikalaujama, tačiau nereikalauja pateikti dokumentų, patvirtinančių nustatytų pašalinimo pagrindų nebuvimą, išskyrus atvejus, kai jis turi pagrįstų abejonių dėl Dalyvio patikimumo.
21.4. Jeigu Ūkio subjekto, kurio pajėgumais remiasi Dalyvis pagal VPĮ 49 straipsnį/PĮ 62 straipsnį, padėtis atitinka bent vieną nustatytą pašalinimo pagrindą, Pirkimo vykdytojas reikalauja, kad Dalyvis per Pirkimo vykdytojo nustatytą terminą pakeistų minėtą subjektą kitu. Jeigu Pirkimo sąlygose nustatyti pašalinimo pagrindai Subtiekėjams, kurių pajėgumais nesiremiama, vadovaujantis šio punkto nuostatomis reikalaujama pakeisti ir tokius Subtiekėjus.
21.5. Jeigu Dalyvis pateikė netikslius, neišsamius ar klaidingus dokumentus ar duomenis apie atitiktį Pirkimo sąlygų reikalavimams ar šių dokumentų ar duomenų trūksta, Pirkimo vykdytojas nepažeisdamas lygiateisiškumo ir skaidrumo principų, prašo Dalyvio per jo nustatytą protingą terminą šiuos dokumentus ar duomenis patikslinti, papildyti arba paaiškinti. Duomenys ir (arba) dokumentai tikslinami, aiškinami ar papildomi vadovaujantis Pasiūlymų patikslinimo taisyklėmis.
21.6. Pirkimo vykdytojas gali nevertinti viso Galutinio pasiūlymo, jeigu patikrinęs jo dalį nustato, kad, vadovaujantis Pirkimo sąlygų reikalavimais, Galutinis pasiūlymas turi būti atmestas.
22. [bookmark: _Toc48053179][bookmark: _Toc85698581][bookmark: _Toc86176532][bookmark: _Toc236140896]Galutinių pasiūlymų atmetimo pagrindai
22.1. Dalyvio pateiktas Galutinis pasiūlymas yra atmetamas ir Dalyvis pašalinamas iš Pirkimo procedūros, jeigu yra bent viena iš šių sąlygų:
22.1.1. Dalyvis Komisijos prašymu nepratęsia Galutinio pasiūlymo galiojimo;
22.1.2. jeigu Galutinis pasiūlymas buvo užšifruotas ir Dalyvis iki susipažinimo su Galutiniais pasiūlymais pradžios nepateikė Galutinio pasiūlymo iššifravimo slaptažodžio; 
22.1.3. Dalyvis turi būti pašalintas vadovaujantis Pirkimo sąlygomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia Subtiekėją ir jiems pagal Pirkimo sąlygas keliami reikalavimai dėl pašalinimo pagrindų, tačiau ūkio subjekto ar Subtiekėjo padėtis atitinka nustatytus pašalinimo pagrindus ir Pirkimo vykdytojo nurodymu tiekėjas nepakeitė šio ūkio subjekto ar Subtiekėjo į pašalinimo pagrindų neturintį ūkio subjektą ar Subtiekėją;
22.1.4. Dalyvis neatitinka Specialiosiose sąlygose nustatytų kvalifikacijos reikalavimų ir (ar), jeigu taikoma, kokybės ir (ar) aplinkos apsaugos vadybos sistemos standarto ir (ar) Ūkio subjektas, kurio pajėgumais remiasi Dalyvis, netenkina jam keliamų kvalifikacijos reikalavimų ir Pirkimo vykdytojo nurodymu nebuvo pakeistas į reikalavimus atitinkantį ūkio subjektą;
22.1.5. Dalyvis per Pirkimo vykdytojo nustatytą terminą nepatikslino, nepapildė, nepaaiškino savo Galutinio pasiūlymo;
22.1.6. Dalyvis per Pirkimo vykdytojo nustatytą terminą patikslino, papildė, paaiškino Galutinį pasiūlymą ir tai lėmė esminį jo Galutinio pasiūlymo pakeitimą;
22.1.7. Galutinis pasiūlymas neatitinka Pirkimo dokumentų reikalavimų ir jo trūkumai negali būti ištaisyti vadovaujantis Pasiūlymų patikslinimo taisyklėmis;
22.1.8. Galutiniame pasiūlyme nurodyta kaina ir (ar) sąnaudos Pirkimo vykdytojui yra per didelės ir nepriimtinos, išskyrus VPĮ 45 straipsnio 1 dalies 5 punkte/PĮ 58 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o Pirkimo vykdytojas Pirkimo dokumentuose nėra nurodęs Pirkimui skirtų lėšų sumos, kiti Pasiūlymai negali būti nustatyti laimėjusiais;
22.1.9. Galutiniame pasiūlyme nurodyta neįprastai maža kaina ir (ar) sąnaudos ir Dalyvis nepateikia tinkamų pasiūlytos neįprastai mažos kainos ir (ar) sąnaudų pagrįstumo įrodymų;
22.1.10. Galutinis pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte/PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
22.1.11. Galutiniame pasiūlyme neįprastai mažos kainos ir (ar) sąnaudos pasiūlytos dėl to, kad Dalyvis yra gavęs valstybės pagalbą, tačiau Dalyvis negali per pakankamą Pirkimo vykdytojo nustatytą laikotarpį įrodyti, kad valstybės pagalba buvo suteikta teisėtai. Atmetęs Galutinį pasiūlymą šiuo pagrindu, Pirkimo vykdytojas apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
22.1.12. netenkinami Specialiosiose sąlygose nustatyti reikalavimai, susiję su nacionaliniu saugumu (kai taikoma);
22.1.13. Dalyvis neatitinka Reglamente nustatytų reikalavimų;
22.1.14. Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu[footnoteRef:6] (kai taikoma); [6:  Lietuvos Respublikos nacionaliniam saugumui užtikrinti svarbių objektų apsaugos įstatymas.] 

22.1.15. Dalyvis neturi reikalaujamo profesinio pajėgumo, kai Pirkimo vykdytojas nustato Dalyvio interesų konfliktą, galintį neigiamai paveikti Inovacijų partnerystės sutarties vykdymą;
22.1.16. Pirkimo vykdytojas gali atmesti pasiūlymus kitais Specialiosiose sąlygose ir (ar) jų prieduose nurodytais pagrindais.
22.2. Apie Galutinio pasiūlymo atmetimą ir tokio atmetimo priežastis Dalyvis informuojamas raštu CVP IS priemonėmis.
23. [bookmark: _Ref40443104][bookmark: _Toc48053180][bookmark: _Toc85698582][bookmark: _Toc86176533][bookmark: _Toc236140897]Pasiūlymų eilė ir laimėtojo nustatymas
23.1. Išnagrinėjęs, įvertinęs ir palyginęs pateiktus Galutinius pasiūlymus, Pirkimo vykdytojas nustato pasiūlymų eilę, į kurią įtraukia neatmestus Galutinius pasiūlymus, ir nustato laimėjusį (-ius) pasiūlymą (-us) bei priima sprendimą dėl Inovacijų partnerystės sutarties (-čių) sudarymo.
23.2. Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų Galutinių pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas Dalyvis, kurio Galutinis pasiūlymas CVP IS priemonėmis pateiktas anksčiausiai.
23.3. Prieš nustatydamas laimėjusį (-ius) Galutinį (-ius) pasiūlymą (-us), Pirkimo vykdytojas reikalauja, kad ekonomiškai naudingiausią (-ius) Galutinį (-ius) pasiūlymą (-us) pateikęs (-ę) Dalyvis (-iai) pateiktų aktualius dokumentus, patvirtinančius Pirkimo sąlygose nurodytų pašalinimo pagrindų nebuvimą, įrodančius atitiktį Pirkimo sąlygose nustatytiems kvalifikacijos reikalavimams ir, jeigu taikytina, patvirtinančius atitiktį kokybės ir (ar) aplinkos apsaugos vadybos sistemos standartams, išskyrus atvejus, kai jų buvo paprašyta ir jie buvo įvertinti ankstesniuose Pirkimo procedūros etapuose ir ši informacija vis dar yra aktuali, taip pat kai vadovaujantis Pirkimo sąlygomis šių dokumentų nereikalaujama. Pirkimo vykdytojas taip pat įvertina, ar ekonomiškai naudingiausią (-ius) Galutinį (-ius) pasiūlymą (-us) pateikusio (-ių) Dalyvio (-ių) Galutinis (-iai) pasiūlymas (-ai) neturėtų būti atmestas (-i) dėl kitų priežasčių. Supaprastinto Pirkimo atveju Pirkimo vykdytojas nereikalauja pateikti dokumentų, patvirtinančių nustatytų pašalinimo pagrindų nebuvimą, išskyrus atvejus, kai jis turi pagrįstų abejonių dėl Dalyvio (-ių) patikimumo.
23.4. Jeigu Galutinį pasiūlymą pateikė tik vienas Dalyvis ir jo Galutinis pasiūlymas nebuvo atmestas pagal Pirkimo dokumentų sąlygas ar Pirkimo procedūrų metu atmetus kitus Pasiūlymus, liko tik vienas Galutinis pasiūlymas, pasiūlymų eilė nenustatoma ir tas Galutinis pasiūlymas laikomas laimėjusiu.
24. [bookmark: _Ref40443308][bookmark: _Toc48053181][bookmark: _Toc85698583][bookmark: _Toc86176534][bookmark: _Toc236140898][bookmark: _Ref39425999][bookmark: _Ref39426005][bookmark: _Toc48053182]Informavimas apie pirkimo procedūrų rezultatus
24.1. Pirkimo vykdytojas ne vėliau kaip per 3 darbo dienas nuo laimėjusio (-ių) Pasiūlymo (-ų) nustatymo CVP IS priemonėmis Dalyvius informuoja apie Pirkimo procedūros rezultatus, vadovaujantis VPĮ 58 straipsnio/PĮ 68 straipsnio nuostatomis. Pirkimo vykdytojas taip pat turi informuoti Dalyvius apie priežastis, dėl kurių buvo priimtas sprendimas nesudaryti Inovacijų partnerystės sutarties.
24.2. Suinteresuoti Dalyviai nuo Pirkimo vykdytojo pranešimo apie sprendimą nustatyti laimėjusį (-ius) Pasiūlymą (-us) pateikimo Dalyviams dienos iki atidėjimo termino pabaigos gali prašyti Pirkimo vykdytojo pateikti laimėjusį (-ius) pasiūlymą (-us). Tokiu atveju VPĮ 102 straipsnio 1 dalyje/PĮ 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto Dalyvio prašymo pateikti laimėjusį (-ių) pasiūlymą (-ų) pateikimo Pirkimo vykdytojui dienos iki tol, kol suinteresuotam Dalyviui bus pateiktas minėtas (-i) pasiūlymas (-ai). Jeigu laimėjusio (-ių) Dalyvio (-ių) pasiūlymas (-ai) pateikiamas (-i) tą pačią dieną, kai buvo paprašyta, VPĮ 102 straipsnio 1 dalyje/PĮ 108 straipsnio 1 dalyje nustatytas terminas ir atidėjimo terminas pratęsiami 1 darbo dienai. Pirkimo vykdytojas laimėjusį (-ius) pasiūlymą (-us) suinteresuotiems Dalyviams gali pateikti teikdamas 24.1 punkte nurodytą informaciją.
25. [bookmark: _Toc85698584][bookmark: _Toc86176535][bookmark: _Toc236140899]Inovacijų partnerystės sutarties (-čių) sudarymas
25.1. Inovacijų partnerystės sutartis (-ys) sudaroma (-os) su Dalyviu (-iais), kurio (-ių) Galutinis (-iai) pasiūlymas (-ai), vadovaujantis Pirkimo sąlygų nustatyta tvarka pripažintas (-i) laimėjusiu (-iais). Maksimalus Dalyvių, su kuriais gali būti sudaromos Inovacijų partnerystės sutartys, skaičius nustatomas Specialiosiose sąlygose. Jeigu Pirkimas skaidomas į dalis ir tas pats Dalyvis pripažįstamas kelių Pirkimo dalių laimėtoju, Pirkimo vykdytojas gali su juo sudaryti vieną Inovacijų partnerystės sutartį dėl šių Pirkimo dalių.
25.2. Inovacijų partnerystės sutartis sudaroma nedelsiant, bet ne anksčiau negu pasibaigė Specialiosiose sąlygose nustatytas atidėjimo terminas, išskyrus atvejus, kai vadovaujantis VPĮ/PĮ nuostatomis jis gali būti netaikomas. Pirkimo vykdytojas negali sudaryti Inovacijų partnerystės sutarties anksčiau kaip po 10 dienų (supaprastintų pirkimų atveju – anksčiau negu po 5 darbo dienų) nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui, suinteresuotiems Kandidatams ir suinteresuotiems Dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų. Pirkimo vykdytojas, gavęs tiekėjo prašymo ar ieškinio teismui kopiją, negali sudaryti Inovacijų partnerystės sutarties, kol nesibaigė Pirkimo sąlygų priede „Terminai“ nustatytas atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte/PĮ 109 straipsnio 2 dalyje, 111 straipsnio 2 dalies 3 punkte ir 111 straipsnio 3 dalies 3 punkte nurodyti terminai ir kol Pirkimo vykdytojas negavo teismo pranešimo apie: 
25.2.1. teismo nutartį, kuria atsisakoma priimti ieškinį;
25.2.2. teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
25.2.3. teismo rezoliuciją priimti ieškinį netaikant laikinųjų apsaugos priemonių.
25.3. Dalyvis (-iai), kurio (-ių) Pasiūlymas (-ai) nustatytas (-i) laimėjusiu (-iais), sudaryti Inovacijų partnerystės sutartį (-is) kviečiamas (-i) raštu ir jam (-iems) nurodomas laikas, iki kada jis (-ie) turi sudaryti Inovacijų partnerystės sutartį.
25.4. Laikoma, kad Dalyvis atsisakė sudaryti Inovacijų partnerystės sutartį, kai yra bent vienas iš šių atvejų:
25.4.1. Dalyvis raštu atsisako ją sudaryti;
25.4.2. nepateikia Inovacijų partnerystės sutarties įvykdymo užtikrinimą patvirtinančio dokumento (kai taikoma); 
25.4.3. iki Pirkimo vykdytojo nurodyto laiko nepasirašo Inovacijų partnerystės sutarties; 
25.4.4. atsisako sudaryti Inovacijų partnerystės sutartį VPĮ/PĮ ir Pirkimo dokumentuose nustatytomis sąlygomis.
25.5. Jeigu vienas ar keli laimėję Dalyviai atsisako sudaryti Inovacijų partnerystės sutartį, ją sudaryti siūloma kitam Dalyviui, kurio Pasiūlymas pagal nustatytą pasiūlymų eilę yra pirmas po Dalyvio, atsisakiusio sudaryti Inovacijų partnerystės sutartį. Prieš siūlant sudaryti Inovacijų partnerystės sutartį, Pirkimo vykdytojas paprašo to (-ų) Dalyvio (-ių) aktualių dokumentų, patvirtinančių EBVPD nurodytą informaciją, pateikimo, jei jų nebuvo paprašyta ir nebuvo įvertinta ankstesniuose Pirkimo procedūros etapuose ir (arba) vadovaujantis Pirkimo sąlygomis šių dokumentų nereikalaujama, ir įvertina, ar jo (-ų) Pasiūlymas neturėtų būti atmestas dėl kitų priežasčių. 
25.6. Sudarant Inovacijų partnerystės sutartį, joje negali būti keičiama laimėjusio Dalyvio Pasiūlymo kaina, sąnaudos ir kitos sąlygos. Pirkimo vykdytojas nesudaro Inovacijų partnerystės sutarties su ekonomiškai naudingiausią (-ius) pasiūlymą (-us) pateikusiu (-iais) tiekėju (-ais), jeigu paaiškėja, kad pasiūlymas (-ai) neatitinka VPĮ 17 straipsnio 2 dalies 2 punkte/PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, arba jei yra gautas kompetentingos institucijos sprendimas dėl ketinamos sudaryti Inovacijų partnerystės sutarties neatitikimo nacionalinio saugumo interesams (kai taikoma). Tokiu atveju Galutinis (-iai) pasiūlymas (-ai) atmetamas (-i). 
25.7.  Pirkimo vykdytojas laimėjusio (-ių) Dalyvio (-ių) Pasiūlymą (-us), sudarytą (-as) Inovacijų partnerystės sutartį (-is) ir jos (-jų) pakeitimus, išskyrus informaciją, kuriai taikomi VPĮ 20 straipsnyje/PĮ 32 straipsnyje nurodyti konfidencialios informacijos apsaugos reikalavimai ir kurios apsaugą Pirkimo vykdytojas privalo užtikrinti pagal VPĮ 73 straipsnio 9 dalį/PĮ 81 straipsnio 9 dalį arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo Inovacijų partnerystės sutarties (-čių) sudarymo ar jos (-jų) pakeitimo dienos, bet ne vėliau kaip iki pirmojo mokėjimo pagal ją (-as) pradžios, skelbia CVP IS. 
26. [bookmark: _Toc85698585][bookmark: _Toc86176536][bookmark: _Toc236140900]Teisė ginčyti Pirkimo vykdytojo veiksmus ar priimtus sprendimus 
26.1. Tiekėjas, kuris mano, kad Pirkimo vykdytojas nesilaikė VPĮ/PĮ reikalavimų ir tuo pažeidė ar pažeis jo teisėtus interesus, VPĮ/PĮ VII skyriuje nustatyta tvarka gali kreiptis į apygardos teismą kaip pirmosios instancijos teismą.
26.2. Tiekėjas, norėdamas iki Inovacijų partnerystės sutarties sudarymo teisme ginčyti Pirkimo vykdytojo sprendimus ar veiksmus, pirmiausia elektroninėmis priemonėmis turi pateikti pretenziją Pirkimo vykdytojui. 
26.3. Pretenzijos pateikimo Pirkimo vykdytojui, prašymo pateikimo ar ieškinio pareiškimo teismui terminai nustatyti VPĮ 102 straipsnyje/PĮ 108 straipsnyje. 

